MIDDELKLAS BURGERS(WIT)-EN HUISEIENAARS SWAARDER BELAS OM ARM(SWART) GEMEENSKAPPE SE BELASTING TE DRA
Onderwerp: MIDDELKLAS BURGERS(WIT)-EN HUISEIENAARS SWAARDER BELAS OM ARM(SWART) GEMEENSKAPPE SE BELASTING TE DRA Sat May 01, 2010 3:07 pm
Kaapstad – Die regering wil almal wat R57 000 of minder per jaar verdien van ­eiendomsbelasting kwytskeld.
Dit geld ook pensioentrekkers met ’n jaarlikse inkomste van R88 000 of minder.
Mnr. Dawie Roodt, ekonoom van die Efficient Group, het Vrydag gewaarsku dié voorgenome wysiging aan die Wet op Munisipale ­Eiendomsbelasting gaan net nog meer druk op die reeds oorbelaste middelklas laai.
“Die rasionaal is om die belastinglas van die armes na die middel- tot hoër inkomstegroepe te verplaas, maar die middelklas is reeds onder geweldige druk.”
Die departement van koöperatiewe regering het gister in openbare sittings ’n voorlegging van die voorgenome wysigings gedoen.
Die kabinet moet dit goedkeur, waarna die wysigingswetsontwerp teen September in die parlement ter tafel gelê sal word.
Hoewel munisipaliteite reeds self besluit watter mense hulle as “arm” klassifiseer en wat dus nie eiendomsbelasting hoef te betaal nie, is die regering van mening dat dit armes nie genoeg beskerm nie.
Mnr. Sicelo Shiceka, minister van koöperatiewe regering, wil hê die kwytskelding moet landwyd eenvormig by al die munisipaliteite toegepas word en dat dit almal moet geld wat te min verdien om inkomstebelasting te betaal.
Die uitgangspunt is dat ’n arm persoon wat ’n huis besit nie noodwendig die geld het om eiendomsbelasting te betaal nie.
Van die ander voorwaardes is:
) Mense wat meer as een huis in ’n munisipale streek besit en sakeondernemings het, sal nie vir kwytskelding kwalifiseer nie, en
) Diegene wat saam ’n huis besit se saamgevoegde inkomste moet minder as R57 000 wees om te kan kwalifiseer.
Roodt het die voorstelle afgeskiet omdat dit ruimte vir misbruik en wanpraktyke laat.
Ander voorgenome wysigings behels dat die provinsiale departemente gemoeid met koöperatiewe regering spesiale eenhede op die been moet bring om munisipaliteite se waardasierol te monitor en te evalueer hoe eiendom gewaardeer word.
Die meeste klagtes is van huiseienaars wat munisipaliteite se waardasies wantrou.